Kristina Adela Foišora

Kristina-Adela Foišora (, dzimusi kā Bedulesku ();  Petrošani —  Timišoara) bija Rumānijas starptautiskā lielmeistare šahā (1991).

 Biogrāfija 
No 1980. gadu vidum līdz sava mūža beigām bijusi viena no vadošajām Rumānijas šahistēm. Rumānijas sieviešu šaha čempionātos izcīnījusi 8 medaļas: 5 zelta (1989, 1998, 2011, 2012, 2013), 2 sudraba (1988, 2000) un bronzas (2010).

Trīs reizes piedalījusies Pasaules šaha čempiones izcīņas cikla starpzonu turnīros (1991, 1993, 1995), kuros lielāko panākumu guvusi 1993. gadā Džakartā, kad ieņēmusi 8. vietu un kvalificējusies pretendentu turnīram.1993 Jakarta Interzonal Tournament 1994. gadā Tilburgā pretendentu turnīrā ieņēmusi 8. vietu.1994 Tilburg Candidates Tournament Piedalījusies arī Pasaules sieviešu šaha čempionātos pēc izslēgšanas sistēmas. 2001. gadā Maskavā 3. kārtā uzvarējusi Elizabeti Pēcu, bet 4. kārtā zaudējusi Sjui Juihua.2001-02 FIDE Knockout Matches 2006. gadā Jekaterinburgā 1. kārtā zaudējusi Elinai Danieljanai.2006 FIDE Knockout Matches 2010. gadā Antakjā 1. kārtā zaudējusi Almīrai Skripčenko. 2012. gadā Hantimansijskā 1. kārtā zaudējusi Marijai Muzičukai.

Daudzu starptautisko šaha turnīru laureāte, tajā skaitā uzvarējusi vai dalījusi pirmo vietu turnīros Klišī (2002), Belfortā (2003), Atēnās (2004), Marseļā (2005, 2006). 2004. gadā Drēzdenē ieņēmusi 7. vietu Eiropas sieviešu šaha čempionātā.5 Euro Indv.Women’s Champ, Dresden 2004

Pārstāvējusi Rumānijas komandu lielākajos komandu šaha turnīros:
 Pasaules šaha olimpiādēs piedalījusies 14 reizes (1988-2006, 2010-2016);OlimpBase :: Women's Chess Olympiads :: Cristina Foişor
 Eiropas komandu šaha čempionātā piedalījusies 8 reizes (1992-1997, 2001-2005, 2011-2015). Komandu vērtējumā izcīnījusi sudraba (1997) medaļu. Individuālajā vērtējumā izcīnījusi sudraba un bronzas (abas 1997) medaļas;OlimpBase :: European Women's Team Chess Championship :: Cristina Foişor
 Pasaules komandu šaha čempionātā piedalījusies 2013. gadā.OlimpBase :: World Women's Team Chess Championship :: Cristina Foişor

Par panākumiem turnīros FIDE 1985. gadā Foišorai piešķīra starptautiskās meistares (WIM), bet 1991. gadā - starptautiskās lielmeistares (WGM) nosaukumu. 1997. gadā saņēmusi starptautiskā meistara nosaukumu vīriešiem (IM).

Mirusi īsi pirms 2017. gada Pasaules sieviešu šaha čempionāta pēc izslēgšanas sistēmas, kura pirmajā kārtā viņai bijis jāspēlē ar Krievijas lielmeistari Olgu Girju.Obituary - IM Cristina Adela Foisor

 Personīgā dzīve 
Bijusi precējusies ar Rumānijas starptautisko meistaru šahā Ovidiu-Doru Foišoru (dzimis 1959. gadā). Viņu meitas Sabina Frančeska (dzimusi 1989. gadā) un Mihaela-Veronika (dzimusi 1994. gadā) arī ir šahistes.

 Atsauces 

 Ārējās saites 

Kategorija:1967. gadā dzimušie
Kategorija:2017. gadā mirušie
Kategorija:Hunedoaras žudecā dzimušie
Kategorija:Rumānijas šahisti